Document ID: /roh_data/filtered/fineweb-2-filterrobots_roh.jsonl.gz/55876

Cun in tscharvè in zic turblà suenter ina grippa discutan Elias e Marcus malencletgas a la bar e naivitad cun il diever da datas persunalas en la rait. E per tut ils dealers da l’erva dal diavel fan ILS DUS DA NUS propostas per nums da cannabis regiunal.
Marcus Petendi ed Elias Tsoutsaios analiseschan temas actuals e persunals a moda umoristica ed infur
Per pudair abunar quest podcast duvrais Vus ina software cumpatibla cun podcast u ina app. Sche Vossa app n'è betg en la glista sura, lura pudais copiar la feed URL manual en Vossa app da podcast u software.
Sch’i plascha, partì l’episoda cun amias, collavuraturs, parentella u simplamain sin vossas medias socialas. Sch’i na plascha betg scrivai in messadi ad ILS DUS DA NUS.
Tgi èn «ILS DUS DA NUS»?
Buna dumonda!
Marcus Petendi ed Elias Tsoutsaios sa vesan – cun lur ragischs d'utrò e socialisaziun rumantscha – sco «secondos rumantschs». A chaschun da lur podcast «ILS DUS DA NUS» analiseschan ils dus amis mintg'emna temas virals ed actuals, musica, observaziuns dal mintgadi, ma er lur agen svilup. Il cuntegn po variar da decisiuns politicas sur la cultura rumantscha enfin tar istorgias, co pischar en las chautschas, e duai vegnir tractà cun ina buna presa umor ed autoironia – dentant adina sin basa da fatgs. Cun atgnas cumposiziuns da signets e rubricas purtain l’auditori en noss mund, nua che tut po e nagut sto.
E quai n'è anc betg tut: Il cuntegn dal podcast vegn cumplettà cun ina playlist sin Spotify ed in profil sin instagram. Suandai damai per l'experientscha cumplessiva dad «ILS DUS DA NUS».